text: Informació d'interès | l'Ampolla, porta del Delta
  Posem al teu abast informació d'interès de l'Ampolla per ajudar-te a planificar el teu viatge.
  Consulta totes les adreces i telèfons d'interès de l'Ampolla.
  La moneda oficial és l'euro. Pots realitzar el servei de canvi als bancs i a les caixes d'estalvi. De forma general, l'horari bancari és de dilluns a dissabte de 8.30 h a 14 h (a l'estiu: dissabtes tancats).
  Gaudeix del servei gratuït de wifi de l'Ampolla.
  De forma general, els comerços obren de dilluns a dissabte de 9 h a 13 h i de 17 h a 20 h. En temporada alta, l'horari s'amplia i s'obre els diumenges de 9 h a 13 h.
  Si necessites fer franqueig de la correspondència o comprar segells, hauràs d'anar a les oficines de correus i als estancs. Des de les oficines de correus, també pots enviar telegrames per telèfon. Pots fer trucades des de les oficines de telèfons i des de les cabines telefòniques (funcionen amb monedes i amb targetes telefòniques que pots adquirir a les oficines i als estancs). Informació general: 11818. Informació internacional: 11825.
  Formalitats d'entrada a Espanya
  La circulació de viatgers per la frontera franco-espanyola és lliure. Si accedeixes per Andorra i ets ciutadà de la Unió Europea, hauràs de presentar el teu document d'identitat, mentre que si no ets resident de la UE, hauràs de presentar el teu passaport vàlid.
  Als aeroports i estacions marítimes, els viatgers procedents dels països signataris del Tractat de Schengen (Alemanya, Bèlgica, França, Luxemburg, Països Baixos, Portugal, etc.) no han de passar cap control de documents, mentre que els viatgers procedents de la resta de països de la UE no signataris del tractat, sí que han de passar el control de documentació, i els viatgers procedents de països no pertanyents a la UE, han de presentar el passaport vàlid.